b'\n_START_ARTICLE_\nCabana d\'era de l\'Arimany\n_START_SECTION_\nDescripci\xc3\xb3\n_START_PARAGRAPH_\nCabana de planta rectangular (9 x 7 m), coberta a tres vessants i amb el carener perpendicular a la fa\xc3\xa7ana situada a ponent. La tercera vessant desguassa a Est. Per aquesta fa\xc3\xa7ana est\xc3\xa0 adossada a un gran cos de corts de totxo. El pilar central est\xc3\xa0 despla\xc3\xa7at cap a l\'interior de la cabana i sost\xc3\xa9 el carener a trav\xc3\xa9s d\'una biga de fusta. Sobre ell s\'aguanten dos cavalls que sostenen la tercera vessant. La fa\xc3\xa7ana Nord i Est presenten dos portals. El pilar central est\xc3\xa0 datat (1728).\n_START_SECTION_\nHist\xc3\xb2ria\n_START_PARAGRAPH_\nCabana relacionada amb l\'Arimany._NEWLINE_La trobem registrada als fogatges de les "Parr\xc3\xb2quies del terme de Corc\xc3\xb3, St. Jolia de Cabrera, St. Llorens Dosmunts, St. Bartomeu Sagorga, St. Vicens de Casserres y St. Mart\xc3\xad \xc3\x87escorts, fogajat a 11 d\'octubre 1553 per Bartomeu Bertrana balle com apar en cartes 241", on consta un tal "Pere Arimany".'